**Gume brenda Vredestein postaju digitalne i dio su igre Farming Simulator 22**

Nova verzija Farmin Simulator, najpopularnije svjetske poljoprivredne igre s više od 25 milijuna igrača diljem svijeta, po prvi će puta na predstavljanju 22. studenoga koristiti gume brenda Vredestein.

Inicijativa je dio strategije tvrtke Apollo Tyres kako bi se podigla svijest o cijelom asortimanu vrhunskih poljoprivrednih Vredestein proizvoda među milijunima postojećih ambicioznih poljoprivrednika i dobavljača.

Tvrtka Apollo Tyres blisko je surađivala s programerom videoigara, tvrtkom GIANTS Software, kako bi gume Vredestein – za traktore, prikolice, priključne strojeve, utovarivače i strojeve za žetvu – bile najtočnije prikazane u igri Farming Simulator 22. To je uključivalo dijeljenje velikih količina 2D i 3D podataka koji su pokazali jedinstvene fizičke karakteristike svakog proizvoda.

Gume za poljoprivredne strojeve brenda Vredestein konstruirane su u skladu s konceptom Traxion, poznatom po svojem zaobljenom, neparalelnom dizajnu klina, koji omogućuje „samočišćenje” i maksimalno očuvanje tla, a istovremeno optimizira udobnost vozača i vijek trajanja guma.

Robbert Holtkamp, Marketing Communications OHT Europe, komentirao je:

„Ova suradnja s tvrtkom GIANTS Software odličan je način interakcije s globalnom zajednicom igara na mreži, uključujući mnoge mlađe osobe koje možda još nisu svjesne brenda Vredestein. Simulacija postaje sve važnija za tvrtku Apollo Tyres jer nam pomaže u dizajniranju i testiranju novih Vredestein proizvoda i njihovom bržem plasiranju na tržište. Uzbudljivo je znati da u igri Farming Simulator 22 sada možemo istraživati nova digitalna okruženja, pomažući milijunima poljoprivrednika i izvođača u igrama optimirati njihov učinak na najučinkovitiji i najzabavniji način.“

**Opis slike:**

**01** Tvrtka Vredestein Tyres službeni je partner igre Farming Simulator 22

**02** FS22 konfigurációs mód

**Za dodatne informacije obratite se sljedećoj osobi:**

Robbert Holtkamp | Marketing Communications OHT Europe

T: +31 53 888 8187

M: +31 6 1507 6475

E: robbert.holtkamp@apollotyres.com

**O tvrtki Apollo Vredestein**

Tvrtka Apollo Tyres (NL) B.V. dizajnira, proizvodi i prodaje vrhunske gume za putničke automobile, vozila na dva kotača i komercijalne kombije, kao i široku paletu poljoprivrednih i industrijskih guma na svojim lokacijama u Europi i SAD-u. Apollo Tyres (NL) B.V. dio je tvrtke Apollo Tyres Ltd, međunarodnog proizvođača guma čije se proizvodne jedinice nalaze u Indiji, Nizozemskoj i Mađarskoj. Tvrtka Apollo Tyres Ltd proizvode plasira na tržište pod svojim dvjema globalnim markama, Apollo i Vredestein. Proizvodi tvrtke dostupni su u više od 100 država putem velike mreže brendiranih, ekskluzivnih i višenamjenskih trgovina.